Caritas in veritate

Η Caritas in veritate (ελληνικά: Φιλανθρωπία στην Αλήθεια) είναι η τρίτη και τελευταία εγκύκλιος του Πάπα Βενέδικτου ΙΣΤ΄, και η μόνη εγκύκλιος του που είχε να κάνει με κοινωνικά θέματα. Υπογράφτηκε στις 29 Ιουνίου 2009 και δημοσιεύθηκε στις 7 Ιουλίου 2009. Αρχικά εκδόθηκε στα ιταλικά, στα αγγλικά, στα γαλλικά,σ τα γερμανικά, στα πολωνικά, στα Πορτογαλικά και στα ισπανικά.

Η εγκύκλιος ασχολείται με τα προβλήματα της παγκόσμιας ανάπτυξης και της προόδου προς το κοινό καλό, υποστηρίζοντας ότι τόσο η Αγάπη όσο και η Αλήθεια είναι ουσιώδη στοιχεία μιας αποτελεσματικής αντίδρασης σε αυτές τις αλλαγές. Το έργο απευθύνεται σε όλα τα στρώματα της παγκόσμιας κοινωνίας - υπάρχουν συγκεκριμένα σημεία που απευθύνονται σε πολιτικούς ηγέτες, επιχειρηματίες, θρησκευτικούς ηγέτες και οργανισμούς βοήθειας, αλλά το έργο στο σύνολό του απευθύνεται επίσης σε όλους τους ανθρώπους που έχουν καλή θέληση.

Η Caritas in veritate περιέχει εκτενή προβληματισμό για οικονομικά και κοινωνικά ζητήματα. Ο Πάπας επισημαίνει ότι η Εκκλησία δεν προσφέρει συγκεκριμένες τεχνικές λύσεις, αλλά μάλλον ηθικές αρχές που καθοδηγούν τη διαμόρφωση τέτοιων λύσεων. Τα οικονομικά θέματα περιλαμβάνουν κριτική στον φονταμενταλισμό της ελεύθερης αγοράς, αν και απορρίπτεται μια απλουστευτική πόλωση ανάμεσα στο μοντέλο της ελεύθερης αγοράς και τις παρεμβατικές λύσεις ενός μεγάλου κράτους. Δίνεται έμφαση στην ανάγκη οι ενέργειες όλων των οικονομικών παραγόντων να καθοδηγούνται από την ηθική, καθώς και από το κίνητρο του κέρδους. Άλλοι τομείς που συζητούνται περιλαμβάνουν την πείνα, το περιβάλλον, τη μετανάστευση, τον σεξουαλικό τουρισμό, τη βιοηθική, τον πολιτισμικό σχετικισμό, την κοινωνική αλληλεγγύη, την ενέργεια και ζητήματα πληθυσμού.

 Σύνοψη 
Η εγκύκλιος διαιρείται σε έξι κεφάλαια, μαζί με μια εισαγωγή και ένα συμπέρασμα.

 Εισαγωγή 
Η εγκύκλιος αρχίζει με μια συζήτηση για το πώς η αγάπη και η αλήθεια αποτελούν θεμελιώδη στοιχεία της ανάπτυξής μας, τόσο ως άτομα όσο και για την ανθρωπότητα στο σύνολό της. Η αγάπη (φιλανθρωπία) περιγράφεται ως μια εξαιρετική δύναμη που ωθεί τους ανθρώπους να αγωνίζονται για το κοινό καλό: «Όσο περισσότερο προσπαθούμε να διασφαλίσουμε ένα κοινό καλό που ανταποκρίνεται στις πραγματικές ανάγκες των συνανθρώπων μας, τόσο πιο αποτελεσματικά τους αγαπούμε». Ο Πάπας τονίζει ότι, ενώ η αγάπη βρίσκεται «στην καρδιά της κοινωνικής διδασκαλίας της Εκκλησίας», πρέπει να συνδέεται με την αλήθεια ώστε να παραμένει δύναμη για το καλό. Χωρίς την αλήθεια, η αγάπη μπορεί να μετατραπεί σε ένα «κενό κέλυφος», το οποίο γεμίζει με συναισθηματικές επιρροές που, στη χειρότερη περίπτωση, μπορούν να οδηγήσουν τη αγάπη να μετατραπεί στο αντίθετό της. Παρομοίως, η κοινωνική δράση χωρίς αλήθεια μπορεί να καταλήξει να «εξυπηρετεί ιδιωτικά συμφέροντα και τη λογική της εξουσίας». Ένας ακόμη κίνδυνος για το άτομο χωρίς την αλήθεια είναι να πέσει θύμα μιας υπερβολικά σκεπτικιστικής και εμπερειστικής θεώρησης της ζωής. Ο Πάπας αποτίει φόρο τιμής στην εγκύκλιο του Πάπα Παύλου ΣΤ΄ του 1967 Populorum progressio, την οποία περιγράφει ως τη «Rerum novarum της εποχής της». Ο Βενέδικτος συνεχίζει αναγνωρίζοντας ότι επαναλαμβάνει το βασικό θέμα της Populorum progressio, καλώντας τους ανθρώπους να αγωνιστούν για μεγαλύτερη ανάπτυξη με όλη τους την καρδιά και το πνεύμα. Δηλώνει ότι ο χριστιανός καλείται να συμμετέχει πολιτικά προς όφελος των άλλων ανθρώπων, στο μέτρο των δυνατοτήτων του, και εξίσου να αγαπά και να βοηθά τον πλησίον του σε ατομικό επίπεδο.
μικρογραφία|Βενέδικτος ΙΣΤ΄: «Η αγάπη μέσα στην αλήθεια, στην οποία ο Ιησούς Χριστός έδωσε μαρτυρία με την επίγεια ζωή του και ιδιαίτερα με τον θάνατο και την ανάστασή του, αποτελεί την κύρια κινητήρια δύναμη της αυθεντικής ανάπτυξης κάθε ανθρώπου και ολόκληρης της ανθρωπότητας».—η πρώτη πρόταση της παπικής εγκύκλιου Caritas in veritate

 Σημειώσεις 

 Παραπομπές 

 Βιβλιογραφία 









 Περαιτέρω ανάγνωση 





 Εξωτερικοί σύνδεσμοι 

 (στα αγγλικά) Ολόκληρο κείμενο της Caritas in veritate
 Ολόκληρος κείμενο της εγκύκλιου σε άλλες γλώσσες (δε περιλαμβάνονται τα ελληνικά)
 (στα αγγλικά) Συνοπτική επιστολή της εγκύκλιου από το Γραφείο Τύπου του Βατικανού.
 (στα αγγλικά) Άρθρο του John L Allen Jr «Οικονομική εγκύκλιος «πιο πολύ για την ηθική παρά για τη δομή» (Econ encyclical 'more on ethics than structure) 5 Μαρτίου 2009
  (στα αγγλικά)
 Κριτική του Καπιταλισμού 13 Ιουλίου 2009
 (αγγλικά) Doing The Truth In Love: An Evangelical Call for Response to Caritas In Veritate


Κατηγορία:Λήμματα που περιέχουν κείμενο στα λατινικά
Κατηγορία:Παπικοί εγκύκλιοι
Κατηγορία:Πάπας Βενέδικτος ΙΣΤ΄